ΓΡΑΠΤΗ ΕΡΩΤΗΣΗ E-0351/01

υποβολή: Elly Plooij-van Gorsel (ELDR) προς την Επιτροπή

(13 Φεβρουαρίου 2001)

Θέμα: Το δίκτυο έρευνας Gant

Το Νοέμβριο του 2000 και στο πλαίσιο του Πέμπτου Προγράμματος-πλαισίου, η Επιτροπή δρομολόγησε τη δράση σχετικά με τα δίκτυα έρευνας, μέσω της οποίας διατίθενται 80 εκατομμύρια ευρώ για την αύξηση της διευρωπαϊκής χωρητικότητας του δικτύου σε 2,5 Gbit/s, ή δυνατόν δε σε 10 Gbit/s εντός περιόδου πέντε ετών.

1. Συμμερίζεται η Επιτροπή την άποψη ότι η ταχύτητα του συνολικού δικτύου Gant καθορίζεται κατά μεγάλο μέρος από τη χώρα με τη χαμηλότερη ταχύτητα δικτύου και το μικρότερο εύρος φάσματος;

2. Ποια ταχύτητα ισχύει τη στιγμή αυτή (Φεβρουάριος 2001) σε κάθε μία από τις χώρες που έχουν προσχωρήσει στο Gant;

3. Μπορεί να ανακοινώσει η Επιτροπή ποιες χώρες έχουν ήδη φθάσει στην ταχύτητα των 2,5 Gbit/s ή προβλέπεται να το επιτύχουν εντός του 2001;

4. Σε ποια συμπεράσματα κατέληξε η αξιολόγηση που πραγματοποίησε η Επιτροπή σχετικά με το σχέδιο ΔΔ-155, όσον αφορά:

α) την ταχύτητα του δικτύου ανά κράτος μέλος

β) τη συνολική ταχύτητα ολοκλήρου του δικτύου σε περίπτωση που επιτευχθούν πράγματι 155 Mbps;

Κρίνει η Επιτροπή ότι η χρήση τεχνολογίας ΑΤΜ (ασύγχρονης μετάδοσης) παρεμποδίζει τηνλοποίησηπερταχέων δικτύωνψηλής ποιότητας μέσω των πλέον προηγμένων τεχνολογιών;

Απάντηση του κ. Liikanen εξ ονόματος της Επιτροπής

(7 Ιουνίου 2001)

1. Το δίκτυο GEANT, η τοπολογία, η χωρητικότητα και οιπηρεσίες του καθορίζονται από τις απαιτήσεις κάθε επιμέρους διασυνδεδεμένου δικτύου, τις συνθήκες της αγοράς, τα κονδύλια που διατίθενται από τα εθνικά δίκτυα έρευνας και εκπαίδευσης (NREN), καθώς και από τα χαρακτηριστικά επιδόσεων του εξοπλισμού που διατίθεται από τους προμηθευτές.

Η χωρητικότητα του μέρους του δικτύου με τιςψηλότερες επιδόσεις δεν περιορίζεται από τις χαμηλές απαιτήσεις οποιουδήποτε επιμέρους NREN που είναι συνδεδεμένο με τον δικτυακό κορμό.

2. Οι χωρητικότητες πρόσβασης στον δικτυακό κορμό GEANT, από τις επιμέρους χώρες(1), είναι 10 megabit ανά δευτερόλεπτο (Mbps) από το Restena/Λουξεμβούργο, 34 Mbps από το Carnet/Κροατία, το Heanet/Ιρλανδία, το IUCC/Ισραήλ και το RCCN/Πορτογαλία, 45 Mbps από το Aconet/Αυστρία, το ARNES/Σλοβενία και το Belnet/Βέλγιο, 68 Mbps από το Cesnet/Τσεχική Δημοκρατία, 155 Mbps από το SWITCH/Ελβετία(2), το GARR/Ιταλία, το GRNET/Ελλάδα(3), το Hungarnet/Ουγγαρία, το JANET/Ηνωμένο Βασίλειο, το PSNC/Πολωνία, το Rediris/Ισπανία και το Renater/Γαλλία, 310 Mbps από το DFN/Γερμανία και το Nordunet(4) και 622 Mbps από το Surfnet Κάτω Χώρες(5).

3. Αναμένεται ότι, τον Νοέμβριο του 2001, θα εγκατασταθεί συνδεσιμότητα 2,5 gigabit ανά δευτερόλεπτο (Gbps) μεταξύ 11 Σημείων Παρουσίας (PoP) του GEANT (ένα PoP ανά χώρα).

4. Το έργο Quantum επανεξετάζεται τακτικά, σύμφωνα με τις διαδικασίες που καθορίζονται για τα έργα του πέμπτου προγράμματος-πλαισίου (5ο ΠΠ). Το αποτέλεσμα των επανεξετάσεωνπήρξε θετικό.

Κατά το τέλος του έργου, οι χωρητικότητες πρόσβασης στο διευρωπαϊκό δίκτυο (δικτυακός κορμός ΔΕΔ-155), από τις επιμέρους χώρες, ήταν 10Mbps από το Heanet/Ιρλανδία και το Restena/Λουξεμβούργο, 34Mbps από το Carnet/Κροατία, το IUCC/Ισραήλ και το RCCN/Πορτογαλία, 45 Mbps από το Aconet/Αυστρία, το ARNES/Σλοβενία, το Belnet/Βέλγιο και το Cesnet/Τσεχική Δημοκρατία, 124 Mbps από το Rediris/Ισπανία, 155 Mbps από το SWITCH/Ελβετία, το GARR/Ιταλία, το GRNET/Ελλάδα, το Hungarnet/Ουγγαρία, το JANET/Ηνωμένο Βασίλειο, το Nordunet, το PSNC/Πολωνία και το Renater/Γαλλία, 310Mbps από το DFN/Γερμανία και 622 Mbps από το Surfnet/Κάτω Χώρες.

Ο δικτυακός κορμός ΔΕΔ-155 συγκροτήθηκε από 27 συνδέσεις, οι οποίες διασυνδέουν τα Σημεία Παρουσίας στις διάφορες χώρες. Δεκατρείς από τις συνδέσεις αυτές λειτουργούσαν σε 155Mbps και τρεις από αυτές σε 622Mbps.

Η χρήση τεχνολογίας ασύγχρονης μετάδοσης (ATM) βοήθησε σημαντικά ώστε να τεθούν σε εφαρμογή ποιοτικέςπηρεσίες (π.χ.,ποστήριξη για εγγυημένη ποιότηταπηρεσιών (QoS), ιδεατά ιδιωτικά δίκτυα (VPN) και αποτελεσματική διαχείριση πόρων). Ωστόσο, η ATM στην πράξη δεν θα είναι διαθέσιμη σε δίκτυα που λειτουργούν σε ταχύτητες Gbit/s. Το GEANT πρόκειται να είναι μεταξύ των πρώτων εθνικών ή διεθνών δικτύων που θα κάνουν χρήση τεχνολογίας πουποστηρίζει VPN στο επίπεδο IP, μόλις καταστεί διαθέσιμη.

(1) Η Ρουμανία, η Βουλγαρία, η Λεττονία, η Λιθουανία, η Εσθονία και η Σλοβακική Δημοκρατία δεν έχουν ακόμη συνδεθεί με το δίκτυο GEANT.

(2) Συμπεριλαμβανομένης της συνδεσιμότητας με το CERN.

(3) Συμπεριλαμβανομένης της συνδεσιμότητας με την Κύπρο (4Mbps).

(4) Το Nordunet είναι ένα περιφερειακό δίκτυο που συνδέει τη Δανία, την Ισλανδία, τη Νορβηγία, τη Σουηδία και τη Φινλανδία.

(5) Το Surfnet δεν αποτελεί μέρος του GN1 Consortium, αλλά τα δίκτυα είναι συνδεδεμένα.